"Fiinţa umană a coborât din regiunile celeste printr-un proces 
denumit involuție. Pe măsura acestei coborâri în materie, în timp 
ce se îndepărta de focul primordial, ea s-a încărcat cu nişte 
corpuri din ce în ce mai dense, până la corpul fizic. Exact ca în 
timpul iernii când, pentru a înfrunta frigul, suntem obligaţi să 

ne punem nişte haine din ce în ce mai groase, de la maiou şi 
cămaşă până la palton! 


Pentru a-şi relua acum calea spre înalt, fiinţa umană trebuie să 
se dezbrace, simbolic vorbind, adică să se descotorosească de tot 


ce o îngreunează: în loc să caute să adune, ea trebuie să înveţe 
să renunţe, să se uşureze, să se elibereze. 


Acumularea favorizează coborârea. Fiecare gând, dorinţă sau sentiment 
inspirat de instinctul de posesie se lipeşte de corpurile sale 

subtile precum chiciura pe crengile copacilor în vreme de iarnă. 
Trebuie ca soarele primăverii să înceapă să strălucească pentru 

ca această chiciură să se topească şi omul să-şi regăsească 

adevărata fiinţă." 

